'n Bajonet (geweerdolk) is 'n mes- of dolkvormige gevegsswapen wat ontwerp is om op of oor die loop van 'n geweer of ander vuurwapen gemonteer te word, wat dit in staat stel om as 'n spiesagtige wapen gebruik te word. In die middel van die sewentiende eeu was daar gereeld konflik in Frankryk. In die tyd het die burgers van die suidelike Franse stad Bayonne hul dolke oor die loop van hul muskette (Frans: mousquet, Duits: muskete) gemonteer om 'n soort lans te maak. Die voordeel van so 'n veeldoelige wapen het gou duidelik geblyk. Vroeë muskette het nie so 'n hoë tempo van vuur gehad as moderne wapens nie (ongeveer een skoot per minuut) en was onbetroubaar. Die bajonette was derhalwe 'n nuttige toevoeging. Die nadeel was natuurlik dat jy nie meer met 'n musket wat 'n mes oor die loop gemonteer gehad het kon skiet nie. As gevolg hiervan is daar gou modelle ontwikkel wat onder (langs) die loop gemonteer is, wat die loop oop gelaat het om te skiet.